Yogalærere – Birgittes yoga - Side 2
Hverdag, Yoga retreats, Yogaformer, Yogalærere
Gevaldigt indhentet
Tusind tak for de søde ord til mit sidste indlæg, billedet er fra en hel fotosession vi havde sjov med at lave en morgen, så der vil være mange flere billeder i samme stil i det næste stykke tid.
Jeg føler mig gevaldigt indhentet af hverdagen efter hjemkomst fra Indien; ugen er fløjet afsted og jeg sidder allerede med billederne derfra som minder, der bliver noget der var “engang” og ikke sidste uges begivenheder.
Og der er intet som hverdagen, der kan sluge alle gode intentioner om at give den gas med yogaen, når man er hjemme igen! Men men, lidt har jeg lavet, jeg har nemlig genoptaget morgenøvelser, og laver nogle Yin yoga stillinger, som vi lavede på Louise Ellis kursus. Yin yoga er “afslappet yoga”, modsat fx Ashtanga yoga, som er en kraftfuld Yang type yoga (her er nogen, der låner taoismens ikoniske billede til at definere yogatyper). Stillingerne laves derfor ikke med spændte muskler, men fokuserer på strækn eller åbning i leddene, som kommer når stillingen påvirker bindevævet ileddene.
En simpel yin yoga stilling er at sidde på gulvet med strakte, samlede ben og bøje sig frem over benene. Ryggen må gerne være rundet. Bliv i stillengen og forsøg at slappe helt af her i min. 5 minutter. Denne stilling vil være perfekt for Cathrine, som klagede over stramme haser og efterlyste et godt tip. Denne type øvelser er gode til at træne stramhed op (hvilket jeg også virkelig har brug for), og fordi man er afslappet i musklerne og bruger tyndgekraften, så kommer man ikke til at overstrække.
Jeg vender frygteligt tilbage med både mere om Yin yoga og mit nye morgenprogram.
– Yin yoga er afslappet, men dog ikke så afslappet som denne hund, der yndede at tage en lur udenfor vores cottage.
Yoga retreats, Yogalærere
Yogeferie i Indien
Lad mig lige advare om, at det her indlæg er længere end normalt. Jeg har fået en rigtig sød mail fra en læser, som gerne vil på yogaferie i Indien og ville høre hvad jeg kan anbefale. Hun vil gerne gøre det til en oplysningsrejse, hvor der også er fokus på fx meditation og vejrtrækning, og hun er i tvivl om, hvorvidt en yogaferie er det i sig selv. I får min svarmail til hende her, så er der lidt tips, hvis der er andre der som C går og brygger på en yogaferie:
“Kære C,
først og fremmest mange tak for dine søde ord om min blog, jeg er så glad for at andre også kan få noget ud af de ting, jeg skriver om.
Jeg har været i Indien på et yogaresort én gang, i januar 2009, og jeg skal afsted igen her til påske. Begge gange til samme yogaresort, nemlig Purple Valley i Goa.
Alt afhængig af hvilken lærer du vælger at få undervisning hos, er jeg ret sikker på, at du vil føle en yogaferie som en oplysningsrejse. Det gjorde jeg i hvert fald sidste år, hvor jeg fik undervisning af Dena Kingsberg, som bruger meget yogafilosofi, pranayama og chanting i sin undervisning. Louise Ellis skulle også være dygtig til helhedspraksis, det er hende jeg skal ned til her over påsken. Så derefter kan du helt sikkert læse om hende på min blog…
Jeg kan kun anbefale Purple Valley på det varmeste, dels fordi det er de dygtigste Ashtanga lærere der underviser der (fx underviser Sharath der, som det eneste sted i Indien udover i Mysore – lidt af en blåstempling). Og dels fordi du kan vælge den workshoplærer, der passer til dit temperament. Hvis du rejser alene er der også et socialt fællesskab på et resort, som er virkelig godt.
Nu ved jeg ikke hvor længe du tænker, at du vil være afsted? Hvis du skal mere end en måned afsted er et yogaresort nok ikke så oplagt (lidt for dyrt). Så kunne du i stedet enten tage til Rolf Najoukat i Candolim i Goa, til Louise Ellis i Rishikesh,eller se om der er andre lærere, fx Lino Miele der bor og underviser i et par måneder i Kovalam hvert år. Det kommer også lidt an på, om du har særlige præferencer med, hvor i Indien du vil hen.
Der er jo også Mysore, hvor Ashtanga jo kommer fra og hvor Sharath’s skole ligger. Jeg har ikke været der, men det skulle være noget helt særligt at blive undervist direkte af guruen. Men der er ofte mange elever, og jeg er i tvivl om, hvorvidt du vil få den indsigt og fordybelse, du søger.
Endelig er der også den mulighed at tage på yogaferie den ene halvdel af tiden og så finde et ashram og være den anden halvdel. Det vil måske tilføre endnu mere spiritualitet til din rejse. Jeg ved ikke så meget om Ashrams, men kender en, der har gjort det sådan, og som var rigtig glad for det.
Uh, det blev næsten en hel roman 🙂 Jeg håber du kan bruge mine input til noget
Bedste hilsner Birgitte”
David Swenson igen
Nu var jeg lidt frisk til at pege fingre af David Swensons speedos i går. Måske lidt uretfærdigt, det er jo ikke hans skyld at de ikke længere er lige så moderne som de var i 90’erne, hvor bogen er fra… Og bogen er altså et must, hvis man er med på ashtangabølgen.
Her får I lige en rigtig blæret video med David – har har sådan en rolig måde at praktisere yoga på. Og så kan han nogle virkelig utrolige ting. Meget inspirerende. Denne gang iført shorts (tak).